CELEX: 32017R0201
Language: et
Date: 2017-02-06 00:00:00
Title: Komisjoni rakendusmäärus (EL) 2017/201, 6. veebruar 2017, millega muudetakse määrust (EL) nr 37/2010, et liigitada aine fluralaneer selle jääkide piirnormi järgi (EMPs kohaldatav tekst )

7.2.2017   
            
            
               ET
            
            
               Euroopa Liidu Teataja
            
            
               L 32/17
            
         KOMISJONI RAKENDUSMÄÄRUS (EL) 2017/201,
   6. veebruar 2017,
   millega muudetakse määrust (EL) nr 37/2010, et liigitada aine fluralaneer selle jääkide piirnormi järgi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimikomitee,
   ning arvestades järgmist:
   
               (1)
            
            
               Määruse (EÜ) nr 470/2009 artiklis 17 on nõutud, et liidus loomakasvatuses kasutatavates biotsiidides või toiduloomade veterinaarravimites kasutamiseks ette nähtud farmakoloogiliste toimeainete jääkide piirnormid (edaspidi „jääkide piirnormid“) tuleb kehtestada määrusega.
            
         
               (2)
            
            
               Komisjoni määruse (EL) nr 37/2010 (2) lisa tabelis 1 on esitatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.
            
         
               (3)
            
            
               Aine fluralaneer ei ole sellesse tabelisse kantud.
            
         
               (4)
            
            
               Euroopa Ravimiametile (edaspidi „ravimiamet“) on esitatud taotlus kehtestada fluralaneeri jääkide piirnormid kanade puhul.
            
         
               (5)
            
            
               Veterinaarravimite komitee arvamuse alusel soovitas ravimiamet kehtestada fluralaneeri jääkide piirnormid kanade kudedes ja munades.
            
         
               (6)
            
            
               Kooskõlas määruse (EÜ) nr 470/2009 artikliga 5 peab ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
            
         
               (7)
            
            
               Ravimiamet leidis, et fluralaneeri jääkide piirnormi ekstrapoleerimine kanade kudedelt ja munadelt muude kodulinnuliikide kudedele ja munadele on asjakohane.
            
         
               (8)
            
            
               Seepärast tuleks määrust (EL) nr 37/2010 vastavalt muuta.
            
         
               (9)
            
            
               On asjakohane anda asjaomastele sidusrühmadele piisavalt aega võtta meetmeid, mis võivad olla vajalikud uue jääkide piirnormi järgimiseks.
            
         
               (10)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 8. aprillist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelisse 1 lisatakse tähestikulist järjekorda järgides kanne järgmise toimeaine kohta.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Fluralaneer
                  
                  
                     Fluralaneer
                  
                  
                     Kodulinnud
                  
                  
                     65 μg/kg
                  
                  
                     Lihaskude
                  
                  
                     KIRJE PUUDUB
                  
                  
                     Antiparasiitikumid / ektoparasiitidevastased ained“
                  
               
                     650 μg/kg
                  
                  
                     Nahk ja rasvkude loomulikes proportsioonides
                  
               
                     650 μg/kg
                  
                  
                     Maks
                  
               
                     420 μg/kg
                  
                  
                     Neerud
                  
               
                     1 300  μg/kg
                  
                  
                     Munad